האם השלישית 
אמהות שרות, אמהות שרות: ; "אגרוף רעם ניתך, דומיה חזקה. ; בחוצות הריקים צעדו בשורות ; פנסים אדומי זקן. ; סתיו אנוש, סתיו יגע ולא מנוחם, ; ומטר בלי אחרית וראש, ; ובלי נר בחלון, ובלי אור בעולם". ; שרות אמהות - שלוש. ; ואומרת אחת: "ראיתיהו כעת, ; אנשק בו כל אצבע קטנה וציפורן. ; אניה מהלכת בים השקט, ; ובני תלוי על ראש התורן". ; ואומרת שניה: "בני גדול ושתקן, ; ואני פה כותונת של חג לו תופרת. ; הוא הולך בשדת, הוא יגיע עד כאן. ; הוא נושא בליבו כדור עפרת". ; והאם השלישית בעיניה תועה: ; "לא היה לי יקר כמוהו! ; איכה אבך לקראתו ואינני רואה? ; אינני יודעת איפה הוא"! ; אז הבכי רוחץ את ריסיה שלה, ; ואולי עוד לא נח, ואולי... ; הוא מודד בנשיקות, כנזיר משולח ; את נתיב עולמך, אלוהי.; 